CELEX: 62010FN0014
Language: hu
Date: 2010-02-25 00:00:00
Title: F-14/10. sz. ügy: 2010. február 25-én benyújtott kereset — Marcuccio kontra Bizottság

22.5.2010   
            
            
               HU
            
            
               Az Európai Unió Hivatalos Lapja
            
            
               C 134/54
            
         2010. február 25-én benyújtott kereset — Marcuccio kontra Bizottság
   (F-14/10. sz. ügy)
   2010/C 134/90
   Az eljárás nyelve: olasz
   
      Felek
   
   
      Felperes: Luigi Marcuccio (Tricase, Lecce) (képviselő: G. Cipressa, ügyvéd)
   
      Alperes: Európai Bizottság
   
      A jogvita tárgya és leírása
   
   Részleges érvénytelenség elismerésére, valamint az alperes felperesnek okozott kár megtérítésére való kötelezésére vonatkozó eljárás különösen hosszú időtartamának megállapítása
   
      Kereseti kérelmek
   
   
               —
            
            
               A Közszolgálati Törvényszék semmisítse meg a Bizottságnak a kérelmet elutasító, 2009. január 30-i határozatát;
            
         
               —
            
            
               a Közszolgálati Törvényszék semmisítse meg a kérelmet elutasító 2009. január 30-i határozattal szemben 2009. július 20-án benyújtott panaszt elutasító aktust;
            
         
               —
            
            
               amennyiben szükséges, a Közszolgálati Törvényszék semmisítse meg a 2009. november 6-i ADMIN.B.2/MB/ls D(09) 29562. sz., a felperesnek 2009. december 16-án kézbesített feljegyzést,
            
         
               —
            
            
               amennyiben szükséges, a Közszolgálati Törvényszék állapítsa meg, hogy az arra irányuló eljárás, hogy a 2003. szeptember 12-i balesettel kapcsolatban a felperes számára biztosítsák az Európai Közösségek tisztviselőinek személyzeti szabályzata 73. cikke szerinti garanciákat, több mint öt éve húzódik;
            
         
               —
            
            
               amennyiben szükséges, a Közszolgálati Törvényszék állapítsa meg, hogy az alapeljárás időtartama meghaladja az ésszerű időtartamot;
            
         
               —
            
            
               a Közszolgálati Törvényszék a Bizottságot kötelezze a felperest az alapeljárás ésszerűtlen időtartama folytán ért vagyoni és nem vagyoni kár megtérítésére 10 000 euró vagy a Törvényszék által igazságosnak és méltányosnak ítélt ennél kisebb vagy nagyobb összeg részére történő megfizetésével;
            
         
               —
            
            
               a Közszolgálati Törvényszék kötelezze a Bizottságot ezen összeg a 2009. január 30-i kérelem Bizottsághoz való beérkezését követő naptól a 10 000/tízezer euró összeg tényeleges megfizetéséig számított évi 10 %-os, tőkésített kamatának megfizetésére.
            
         
               —
            
            
               a Közszolgálati Törvényszék az alperest kötelezze a költségek viselésére.